== Sportskarriere ==
Silken Laumann ville oprindeligt have været [[Gymnastik|gymnast]] og beundrede den rumænske stjerne [[Nadia Comăneci]], men hun blev for høj til denne sport og gik derpå i gang med en løbekarriere. Heller ikke denne sport passede rigtig til hendes kropsbygning, så som 17-årig skiftede hun sammen med sin storesøster [[Danièle Laumann|Danièle]] til roning,<ref name=hiy>{{kilde | url = https://heroinyou.ca/wp-content/uploads/2018/10/Silken-Laumann-Athlete-Article.pdf | titel = The Power of Play – Featuring Silken Laumann | udgiver = heroinyou.ca | hentet = {{dato|19-2-2021}} }}</ref> og sammen blev de hurtigt så gode i [[dobbeltsculler]], at de kom til at repræsentere Canada ved internationale konkurrencer.<ref name=oly>{{kilde | url = http://www.olympedia.org/athletes/36035 | titel = Silken Laumann | udgiver = olympedia.org | hentet = {{dato|19-2-2021}} }}</ref> Hun prøvede også kræfter med [[dobbeltfirer]]en sammen med sin søster, og i denne båd blev hun nummer ti ved [[VM i roning|VM]] i 1983 samt vinder ved USA-mesterskabet.<ref>{{kilde | url = http://www.olympedia.org/athletes/36034 | titel = Danièle Laumann | udgiver = olympedia.org | hentet = {{dato|19-2-2021}} }}</ref> Søstrene mødte frem til [[Sommer-OL 1984|OL 1984]] i [[Los Angeles]] som panamerikanske mestre i dobbeltsculler, og efter at være blevet toere i det indledende heat og treere i opsamlingsheatet, var de kvalificeret til A-finalen. I det indledende heat var de blevet besejret af rumænerne [[Marioara Popescu]] og [[Elisabeta Lipă|Elisabeta Oleniuc]], der i finalen var helt suveræne, mens den hollandske båd med søstrene [[Greet Hellemans|Greet]] og [[Nicolette Hellemans]] kom på andenpladsen, lidt over et halvt sekund inden søstrene Laumann, der dermed vandt bronze.<ref name="autogeneret1">{{kilde | url = http://www.olympedia.org/results/158988 | titel = Double Sculls, Women | udgiver = olympedia.org | hentet = {{dato|19-2-2021}} }}</ref>
Levende_personer Personbillede_savnes